Къабзагъэм йогугъу
ПсэупIэ-коммунальнэ хозяйствэмкIэ ди къалащхьэм и управленэм къыхуэкIуащ гъуэгу лэжьыгъэхэр къызэрырахьэлIэ «КамАЗ» автомашинэу 2. Ахэр къыщагъэсэбэпынущ асфальт зытелъ къалэкIуэцI гъуэгухэр зэIузэпэщ щIыным икIи я лэжьыгъэр гъэм и кIыхьагъкIэ зэпыунукъым.
Iэмэпсымэ зэмылIэужьыгъуэхэмкIэ узэда КДМ автомашинэхэм гъэмахуэм гъуэгухэр ятхьэщIынущ, гъуэгубгъухэм псы траутхэнущ, сабэр зэщIакъуэнущ, къалэр зэрагъэдэха удз гъэгъахэм псы щIакIэнущ.
ЩIымахуэми автомашинэхэр ягъэувыжу щагъэтынукъым. АбыкIэ гъуэгу щтырыгъум пшахъуэмрэ шыгъумрэ тракIутэнущ.
ШЭРЭДЖ Дисэ.
